CELEX: 
Language: hr
Date: 2018-07-25 00:00:00
Title: DELEGIRANA UREDBA KOMISIJE (EU) …/... o izmjeni popisa bolesti navedenog u Prilogu II. Uredbi (EU) 2016/429 Europskog parlamenta i Vijeća o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”)

OBRAZLOŽENJE
            
            
               1.KONTEKST DELEGIRANOG AKTA
            
            
               Uredbom (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”)
                  1
                uspostavljen je popis prenosivih bolesti životinja (bolesti s popisa). Taj je popis utvrđen u članku 5. te uredbe i njezinu Prilogu II. i obuhvaća bolesti koje predstavljaju rizik za zdravlje životinja ili javno zdravlje u Uniji te mogu imati utjecaj na zdravlje životinja ili javno zdravlje, gospodarstvo ili okoliš. 
            
            
               Popis bolesti iz Priloga II. Uredbi (EU) 2016/429 nije sveobuhvatan i ažuriran. U skladu s člankom 275. te uredbe Komisija je dužna preispitati taj popis najkasnije do 20. travnja 2019. Ako se iz tog preispitivanja jasno vidi da primjena pravila utvrđenih Uredbom (EU) 2016/429 zahtijeva izmjenu Priloga II., Komisija je dužna izmijeniti taj prilog. 
            
            
               2.SAVJETOVANJA PRIJE DONOŠENJA DELEGIRANOG AKTA
            
            
               Pravila o bolestima životinja trenutačno su utvrđena raznim aktima Unije, uglavnom direktivama i nekim uredbama, prema predmetima kao što su prijava bolesti (npr. Direktiva Vijeća 82/894/EEZ o načinu prijave bolesti životinja unutar Zajednice
                  2
               ), kontrola bolesti (npr. Direktiva Vijeća 2003/85/EZ o mjerama Zajednice za suzbijanje slinavke i šapa
                  3
               , Direktiva Vijeća 2001/89/EZ o mjerama Zajednice za kontrolu klasične svinjske kuge
                  4
               ) ili prekogranična trgovina životinjama (npr. Direktiva Vijeća 92/65/EEZ o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz dijela I. Priloga A Direktivi 90/425/EEZ
                  5
               ).
            
            
               U skladu s člankom 5. Zakona o zdravlju životinja, bolest ispunjava kriterije za uvrštenje na popis ako ispunjava sve sljedeće zahtjeve: zarazna je, u EU-u postoje vrste, rezervoari ili prijenosnici koji su joj podložni, ima negativne učinke na životinjsko zdravlje ili predstavlja rizik za javno zdravlje, dostupni su dijagnostički alati i mjere za umanjivanje rizika ili nadzor bolesti učinkovite su i razmjerne u Uniji. Osim toga, bolest ispunjava kriterije za uvrštenje na popis ako ispunjava najmanje jedan od sljedećih zahtjeva: uzrokuje ili bi mogla uzrokovati znatne negativne učinke na zdravlje životinja, javno zdravlje, gospodarstvo, okoliš ili bioraznolikost ili ima potencijal da uzrokuje krizu ili da se upotrijebi u svrhe biološkog terorizma ili je razvila otpor na liječenje. 
            
            
               Na temelju analize kriterija utvrđenih u članku 5. Zakona o zdravlju životinja te u suradnji s Europskom agencijom za sigurnost hrane (EFSA), referentnim laboratorijima EU-a za zdravlje životinja (EURL) i s pomoću dostupnih informacija Svjetske organizacije za zdravlje životinja (OIE), međunarodnog tijela koje određuje standarde u području zdravlja životinja, provedena je sveobuhvatna evaluacija bolesti koje bi mogle biti relevantne za intervenciju Unije. 
            
            
               U preispitivanju popisa bolesti uzete su u obzir i bolesti navedene u Prilogu II. Zakona o zdravlju životinja i dodatne bolesti koje su trenutačno navedene u okviru mjera sprečavanja i suzbijanja bolesti te trgovinskih mjera, kao što je enzootska leukoza goveda, zarazni rinotraheitis goveda
                  6
                ili bolest virusa ebole
                  7
               . Osim toga, procijenjene su i druge bolesti od posebnog važnosti koje trenutačno nisu obuhvaćene aktima Unije, npr. zarazna pleuropneumonija koza ili sura (Trypanosoma evansi), zbog važnosti koju im pridaje OIE.
            
            
               Sve te bolesti ispitane su na temelju skupa kriterija utvrđenih u članku 5. Zakona o zdravlju životinja u pogledu zaštite zdravlja životinja, javnog zdravlja i okoliša u Uniji.
            
            
               Kako bi se izbjeglo ponavljanje, u evaluaciji nisu uzete u obzir zoonotske bolesti i transmisivne spongiformne encefalopatije (TSE) koje su već obuhvaćene posebnim zakonodavstvom EU-a
                  8
               .
            
            
               Za neke bolesti (infekcija virusom groznice Riftske doline
                  9
               , infekcija virusom bjesnoće
                  10
               , infekcija s Echinococcus multilocularis
                  11
               , infekcija virusom epizootske hemoragijske bolesti
                  12
               , Q groznica
                  13
               , infekcija virusom bolesti kvrgave kože
                  14
               , ovčje i kozje boginje
                  15
               , infekcija virusom kuge malih preživača
                  16
               , vezikularna bolest svinja
                  17
               , vezikularni stomatitis
                  18
               , infekcija virusom newcastelske bolesti
                  19
               , klamidioza ptica
                  20
               , zaraza s Aethina tumida (mali kornjaš košnice)
                  21
               , zaraza s Tropilaelaps spp.
                  22
                i epizootski ulcerativni sindrom
                  23
               , infekcija virusom anemije lososa s uklonjenim genotipom HPR (visoko polimorfno područje)
                  24
               ), EFSA je dostavila mišljenja koja su donesena nedugo prije tog preispitivanja i neovisno o njemu. U slučajevima u kojima su ta mišljenja pružila dovoljno informacija o kriterijima za uvrštenje na popis bolesti, procjena tih bolesti dovršena je s pomoću zaključaka tih mišljenja. 
            
            
               Osim toga, evaluacija nekih bolesti temeljila se na stručnom znanju EURL-ova i međunarodnim standardima OIE-a (infekcija virusom goveđe kuge, infekcija s Burkholderia mallei (maleus), infekcija virusnim arteritisom konja, infekciozna anemija kopitara, durina, kontagiozni metritis kobila, tješinska bolest, američka gnjiloća, epizootska hematopoetska nekroza riba, virusna hemoragijska septikemija, zarazna hematopoetska nekroza, infekcija s Mikrocytos mackini, infekcija s Perkinsus marinus, infekcija s Bonamia ostreae, infekcija s Bonamia exitiosa, infekcija s Marteilia refringens, infekcija virusom taurskog sindroma, infekcija virusom žute glave rakova i infekcija virusom sindroma bijelih pjega).
            
            
               Nadalje, za bolesti za koje nisu bili dostupni recentni znanstveni podaci ili zbog njihovih posebnosti i vjerojatnih učinaka na poljoprivrednike i države članice, EFSA je donijela nova znanstvena mišljenja u okviru Uredbe (EU) 2016/429 (infekcija s Brucella abortus, B. melitensis i B.suis
                  25
               , infekcija kompleksom Mycobacterium tuberculosis (M. bovis, M. caprae i M. tuberculosis)
                  26
               , infekcija virusom bolesti plavog jezika (serotipovi 1–24)
                  27
               , bedrenica
                  28
               , sura (Trypanosoma evansi)
                  29
               , bolest virusa ebole
                  30
               , bornanska bolest
                  31
               , paratuberkuloza
                  32
               , japanski encefalitis
                  33
               , groznica zapadnog Nila
                  34
               , infekcija s Mycoplasma mycoides podvrsta mycoides, mala kolonija (zarazna pleuropneumonija goveda)
                  35
               , zarazni rinotraheitis goveda / zarazni pustularni vulvovaginitis
                  36
               , virusni proljev goveda
                  37
               , goveđa genitalna kampilobakterioza
                  38
               , trihomonijaza
                  39
               , enzootska leukoza goveda
                  40
               , zarazna pleuropneumonija koza
                  41
               , epididimitis ovaca (Brucella ovis)
                  42
               , borderska bolest
                  43
               , venezuelski encefalomijelitis konja
                  44
               , encefalomijelitis konja (istočni i zapadni)
                  45
               , infekcija virusom bolesti Aujeszkoga
                  46
               , infekcija virusom reproduktivnog i respiratornog sindroma svinja
                  47
               , ptičja mikoplazmoza (Mycoplasma gallisepticum i M. meleagridis)
                  48
               , infekcija sa Salmonella Pullorum, S. Gallinarum i S. arizonae
                  49
               , infekcija virusima nisko patogene influence ptica
                  50
               , zaraza s Varroa spp. (varooza)
                  51
               , infekcija s Batrachochytrium salamandrivorans
                  52
                i bolest koju uzrokuje virus koi herpes
                  53
               ). 
            
            
               Osim tog pripremnog znanstvenog rada, održana su opsežna savjetovanja sa stručnjacima iz država članica i dionicima koja su pridonijela preispitivanju popisa bolesti navedenog u Prilogu II. Uredbi (EU) 2016/429
                  54
               . 
            
            
               Nacrt delegirane uredbe bio je dostupan javnosti koja je o njemu mogla izraziti svoje mišljenje putem Komisijina portala „Bolja regulativa” u razdoblju od 2. do 30. svibnja 2018. Ukupno je primljena 21 povratna informacija, uključujući mišljenja 13 dionika (Copa-Cogeca, FESASS, Dogs Trust, Britansko i irsko udruženje zooloških vrtova i akvarija (BIAZA), Europsko udruženje veterinara za zoološke vrtove i divlje životinje (EAZWV), Ornamental Fish International (OFI) i European Pet organization (EPO), Comité Interprofessionnel des Produits de l'aquaculture, Europska federacija veterinara, World Horse Welfare, Europsko udruženje zooloških vrtova i akvarija (EAZA), Švedsko udruženje za zaštitu životinja, Federacija švedskih poljoprivrednika) i 8 mišljenja građana. Dostavljene su sljedeće primjedbe: uvrštenje nekih novih bolesti na popis i izuzeća iz općih zahtjeva za neke bolesti za određene kategorije životinja (npr. ptice u zatočeništvu, životinje iz zoološkog vrta). 
            
            
               3.PRAVNI ELEMENTI DELEGIRANOG AKTA
            
            
               Člankom 5. stavcima 2. i 4. Uredbe (EU) 2016/429 predviđeno je donošenje delegiranih akata o izmjenama popisa bolesti navedenog u njezinu Prilogu II. 
            
            
               DELEGIRANA UREDBA KOMISIJE (EU) …/...
            
         
         
            
               оd 25.7.2018.
            
            
               o izmjeni popisa bolesti navedenog u Prilogu II. Uredbi (EU) 2016/429 Europskog parlamenta i Vijeća o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”)
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”)
                  55
               , a posebno njezin članak 5. stavke 2. i 4.,
            
            
               budući da:
            
            
               (1)Uredbom (EU) 2016/429 utvrđena su pravila o sprečavanju i suzbijanju bolesti životinja koje su prenosive na životinje ili ljude, uključujući pravila za utvrđivanje prioriteta i kategorizaciju bolesti koje se tiču Unije. Člankom 5. Uredbe (EU) 2016/429 predviđeno je da se na bolesti navedene u tom članku i u Prilogu II. toj uredbi primjenjuju posebna pravila za sprečavanje i suzbijanje bolesti. Osim toga, člankom 5. stavkom 3. te uredbe utvrđeni su određeni kriteriji koji se uzimaju u obzir pri izmjeni popisa u tom prilogu, a parametri ocjenjivanja kojima se služi kako bi se utvrdilo ispunjava li bolest uvjete koji zahtijevaju njezino uvrštavanje na popis u skladu s tim člankom utvrđeni su u članku 7. te uredbe. 
            
            
               (2)Nadalje, člankom 275. Uredbe (EU) 2016/429 predviđeno je da Komisija preispita popis bolesti iz Priloga II. toj uredbi najkasnije do 20. travnja 2019.
            
            
               (3)Komisija je uz pomoć Europske agencije za sigurnost hrane (EFSA) te na temelju znanstvenog stručnog znanja referentnih laboratorija EU-a za zdravlje životinja i međunarodnih standarda Svjetske organizacije za zdravlje životinja (OIE) sustavno procijenila bolesti životinja za koje je potrebna intervencija Unije. Za potrebe te procjene primijenila je kriterije utvrđene u članku 5. stavku 3. Uredbe (EU) 2016/429 i parametre ocjenjivanja utvrđene u članku 7. te uredbe. 
            
            
               (4)Procijenjeno je 39 bolesti koje su trenutačno uvrštene na popis iz Priloga II. Uredbi (EU) 2016/429 te drugih 19 bolesti od posebne važnosti za mjere sprečavanja i suzbijanja bolesti te trgovinske mjere, npr. enzootska leukoza goveda, zarazni rinotraheitis goveda ili infekcija virusom bolesti Aujeszkoga i neke druge bolesti koje je OIE uvrstio na popis, kao što su sura (Trypanosoma evansi) ili zarazna pleuropneumonija koza. 
            
            
               (5)Od EFSA-e je za potrebe procjene zatraženo 29 znanstvenih mišljenja o različitim bolestima životinja. EFSA ih je osigurala na temelju metode utvrđene u svojem znanstvenom mišljenju donesenom 5. travnja 2017. o ad hoc metodi procjene za potrebe uvrštenja na popis i kategorizacije bolesti životinja u okviru Zakona o zdravlju životinja
                  56
               . U slučaju ostalih bolesti, procjene su se temeljile na nedavnim mišljenjima EFSA-e ili informacijama koje su dostavili referentni laboratoriji za zdravlje životinja. Za sve procijenjene bolesti uzeti su u obzir relevantni standardi OIE-a. 
            
            
               (6)Rezultati znanstvenih procjena EFSA-e bili su nepotpuni za određene bolesti, kao što su sura (Trypanosoma evansi)
                  57
               , enzootska leukoza goveda
                  58
               , venezuelski encefalomijelitis konja
                  59
               , zaraza s Varroa spp. (varooza)
                  60
                i bolest koju uzrokuje virus koi herpes
                  61
               . Uzimajući u obzir rasprave u okviru sastanaka stručne skupine za zdravlje životinja
                  62
               , tih pet bolesti ispunjavaju zahtjeve utvrđene u članku 5. stavku 3. Uredbe (EU) 2016/429. Stoga bi te bolesti trebalo uvrstiti na popis iz Priloga II. toj uredbi. 
            
            
               (7)Rezultati znanstvenih procjena pokazuju da vezikularna bolest svinja
                  63
               , vezikularni stomatitis
                  64
               , epizootski ulcerativni sindrom
                  65
                i tješinska bolest ne ispunjavaju zahtjeve utvrđene u članku 5. stavku 3. Uredbe (EU) 2016/429. Stoga bi te bolesti trebalo ukloniti s popisa iz Priloga II. toj uredbi. 
            
            
               (8)Istodobno, sura (Trypanosoma evansi)
                  66
               , bolest virusa ebole
                  67
               , paratuberkuloza
                  68
               , japanski encefalitis
                  69
               , groznica zapadnog Nila
                  70
               , Q groznica
                  71
               , zarazni rinotraheitis goveda / zarazni pustularni vulvovaginitis
                  72
               , virusni proljev goveda
                  73
               , goveđa genitalna kampilobakterioza
                  74
               , trihomonijaza
                  75
               , enzootska leukoza goveda
                  76
               , zarazna pleuropneumonija koza
                  77
               , epididimitis ovaca (Brucella ovis)
                  78
               ,  infekcija s Burkholderia mallei (maleus), infekcija virusnim arteritisom konja, infekciozna anemija kopitara, durina, kontagiozni metritis kobila, encefalomijelitis konja (istočni i zapadni)
                  79
               , infekcija virusom bolesti Aujeszkoga
                  80
               , infekcija virusom reproduktivnog i respiratornog sindroma svinja
                  81
               , ptičja mikoplazmoza (Mycoplasma gallisepticum i M. meleagridis)
                  82
               , infekcija virusima nisko patogene influence ptica
                  83
               , klamidioza ptica
                  84
               , zaraza s Varroa spp. (varooza)
                  85
               , zaraza s Aethina tumida (mali kornjaš košnice)
                  86
               , američka gnjiloća, zaraza s Tropilaelaps spp.
                  87
                i infekcija s Batrachochytrium salamandrivorans
                  88
                ispunjavaju zahtjeve utvrđene u članku 5. stavku 3. Uredbe (EU) 2016/429. Stoga bi te bolesti trebalo uvrstiti na popis iz Priloga II. toj uredbi. 
            
            
               (9)Osim toga, člankom 2. stavkom 2. Uredbe (EU) 2016/429 predviđa se da se ta uredba primjenjuje na prenosive bolesti, uključujući zoonoze, ne dovodeći u pitanje pravila utvrđena Odlukom br. 1082/2013/EU Europskog parlamenta i Vijeća
                  89
               , Uredbom (EZ) br. 999/2001 Europskog parlamenta i Vijeća
                  90
               , Direktivom 2003/99/EZ Europskog parlamenta i Vijeća
                  91
                i Uredbom (EZ) br. 2160/2003 Europskog parlamenta i Vijeća
                  92
               . Budući da su bolesti obuhvaćene pravilima utvrđenima u tim aktima, odnosno listerioza, salmoneloza (zoonotska salmonela), trihineloza, verotoksična E. coli i transmisivne spongiformne encefalopatije (TSE), već obuhvaćene sektorskim pravilima, trebalo bi ih ukloniti s popisa iz Priloga II. Uredbi (EU) 2016/429.
            
            
               (10)Popis bolesti iz Priloga II. Uredbi (EU) 2016/429 trebalo bi stoga na odgovarajući način izmijeniti.
            
            
               (11)Uredbu (EU) 2016/429 trebalo bi stoga izmijeniti.
            
            
               (12)Budući da se Uredba (EU) 2016/429 primjenjuje od 21. travnja 2021., njezine izmjene na temelju ove Uredbe također bi se trebale primjenjivati od tog datuma,
            
            
               DONIJELA JE OVU UREDBU:
            
         
         
            
               Članak 1. 
            
            
               Prilog II. Uredbi (EZ) br. 2016/429 zamjenjuje se tekstom iz Priloga ovoj Uredbi.
            
            
               Članak 2. 
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Primjenjuje se od 21. travnja 2021.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 25.7.2018.
            
            
               
                     Za Komisiju
               
               
                     Predsjednik
                     Jean-Claude JUNCKER
               
               
            
         
         
            
                  
                     (1)
                  
                        SL L 84, 31.3.2016., str. 1.
               
               
                  
                     (2)
                  
                        SL L 378, 31.12.1982., str. 58.
               
               
                  
                     (3)
                  
                        SL L 306, 22.11.2003., str. 1.
               
               
                  
                     (4)
                  
                        SL L 316, 1.12.2001., str. 5.
               
               
                  
                     (5)
                  
                        SL L 268, 14.9.1992., str. 54.
               
               
                  
                     (6)
                  
                        SL 121, 29.7.1964., str. 1977.
               
               
                  
                     (7)
                  
                        SL L 268, 14.9.1992., str. 54.
               
               
                  
                     (8)
                  
                        SL L 293, 5.11.2013., str. 1. SL L 147, 31.5.2001., str. 1. SL L 325, 12.12.2003., str. 31. SL L 325, 12.12.2003., str. 1.
               
               
                  
                     (9)
                  
                        EFSA Journal 2013.; 11(4):3180, 48 str. 
               
               
                  
                     (10)
                  
                        EFSA Journal 2015.; 13(7):4164, 70 str. 
               
               
                  
                     (11)
                  
                        EFSA Journal 2015.; 13(12):4373, 129 str. 
               
               
                  
                     (12)
                  
                        EFSA Journal 2009.; 7(12): 1418, 67 str.
               
               
                  
                     (13)
                  
                        EFSA Journal 2010.; 8(5):1595. 114 str.
               
               
                  
                     (14)
                  
                        EFSA Journal 2015.; 13(1):3986, 73 str. 
               
               
                  
                     (15)
                  
                        EFSA Journal 2014.; 12(11):3885, 122 str.
               
               
                  
                     (16)
                  
                        EFSA Journal 2015.; 13(1):3985
               
               
                  
                     (17)
                  
                        EFSA Journal 2012.; 10(4):2631, 97 str.
               
               
                  
                     (18)
                  
                        EFSA Journal 2012.; 10(4):2631, 97 str.
               
               
                  
                     (19)
                  
                        EFSA Journal (2007.), 477, 1–25.
               
               
                  
                     (20)
                  
                        https://ec.europa.eu/food/sites/food/files/safety/docs/sci-com_scah_out73_en.pdf
               
               
                  
                     (21)
                  
                        EFSA Journal 2013.; 11(3):3128, 127 str., doi:10.2903/j.efsa.2013.3128.
               
               
                  
                     (22)
                  
                        EFSA Journal 2013.; 11(3):3128, 127 str., doi:10.2903/j.efsa.2013.3128.
               
               
                  
                     (23)
                  
                        EFSA Journal 2011.; 9(10):2387, 58 str. 
               
               
                  
                     (24)
                  
                        EFSA Journal 2012; 10(11):2971, 22 str.
               
               
                  
                     (25)
                  
                        EFSA Journal 2017.; 15(7):4889, 46 str.
               
               
                  
                     (26)
                  
                        EFSA Journal 2017.; 15(8):4959, 42 str.
               
               
                  
                     (27)
                  
                        EFSA Journal 2017.; 15(8):4957, 74 str.
               
               
                  
                     (28)
                  
                        EFSA Journal 2017.; 15(7):4958, 32 str.
               
               
                  
                     (29)
                  
                        EFSA Journal 2017.; 15(7):4892, 34 str.
               
               
                  
                     (30)
                  
                        EFSA Journal 2017.; 15(7):4890, 37 str.
               
               
                  
                     (31)
                  
                        EFSA Journal 2017.; 15(7):4951, 33 str.
               
               
                  
                     (32)
                  
                        EFSA Journal 2017.; 15(7):4960, 47 str.
               
               
                  
                     (33)
                  
                        EFSA Journal 2017.; 15(7):4948, 23 str.
               
               
                  
                     (34)
                  
                        EFSA Journal 2017.; 15(8):4955, 51 str.
               
               
                  
                     (35)
                  
                        EFSA Journal 2017.; 15(10):4995, 30 str.
               
               
                  
                     (36)
                  
                        EFSA Journal 2017.; 15(7):4947, 25 str.
               
               
                  
                     (37)
                  
                        EFSA Journal 2017.; 15(8):4952, 45 str.
               
               
                  
                     (38)
                  
                        EFSA Journal 2017.; 15(10):4990, 30 str.
               
               
                  
                     (39)
                  
                        EFSA Journal 2017.; 15(10):4992, 37 str.
               
               
                  
                     (40)
                  
                        EFSA Journal 2017.; 15(8):4956, 28 str.
               
               
                  
                     (41)
                  
                        EFSA Journal 2017.; 15(10):4996, 27 str.
               
               
                  
                     (42)
                  
                        EFSA Journal 2017.; 15(10):4994, 30 str.
               
               
                  
                     (43)
                  
                        EFSA Journal 2017.; 15(10):4993, 30 str.
               
               
                  
                     (44)
                  
                        EFSA Journal 2017.; 15(8):4950, 23 str.
               
               
                  
                     (45)
                  
                        EFSA Journal 2017.; 15(7):4946, 26 str.
               
               
                  
                     (46)
                  
                        EFSA Journal 2017.; 15(7):4888, 25 str.
               
               
                  
                     (47)
                  
                        EFSA Journal 2017.; 15(7):4949, 34 str.
               
               
                  
                     (48)
                  
                        EFSA Journal 2017.; 15(8):4953, 40 str.
               
               
                  
                     (49)
                  
                        EFSA Journal 2017.; 15(8):4954, 50 str.
               
               
                  
                     (50)
                  
                        EFSA Journal 2017.; 15(7):4891, 34 str.
               
               
                  
                     (51)
                  
                        EFSA Journal 2017.; 15(10):4997, 25 str.
               
               
                  
                     (52)
                  
                        EFSA Journal 2017.; 15(11):5071, 34 str.
               
               
                  
                     (53)
                  
                        EFSA Journal 2017.; 15(7):4907, 35 str.
               
               
                  
                     (54)
                  
                        
                  https://ec.europa.eu/food/animals/health/expert_group_en
                  , 
                  https://ec.europa.eu/food/animals/health/advisory_committees_en
               
               
                  
                     (55)
                  
                        SL L 84, 31.3.2016., str. 1.
               
               
                  
                     (56)
                  
                        EFSA Journal 2017.; 15(7):4783.
               
               
                  
                     (57)
                  
                        EFSA Journal 2017.; 15(7):4892.
               
               
                  
                     (58)
                  
                        EFSA Journal 2017.; 15(8):4956.
               
               
                  
                     (59)
                  
                        EFSA Journal 2017.; 15(8):4950.
               
               
                  
                     (60)
                  
                        EFSA Journal 2017.; 15(10):4997.
               
               
                  
                     (61)
                  
                        EFSA Journal 2017.; 15(7):4907.
               
               
                  
                     (62)
                  
                        
                  https://ec.europa.eu/food/animals/health/expert_group_en
               
               
                  
                     (63)
                  
                        EFSA Journal 2012.; 10(4):2631.
               
               
                  
                     (64)
                  
                        EFSA Journal 2012.; 10(4):2631.
               
               
                  
                     (65)
                  
                        EFSA Journal 2011.; 9(10):2387.
               
               
                  
                     (66)
                  
                        EFSA Journal 2017.; 15(7):4892.
               
               
                  
                     (67)
                  
                        EFSA Journal 2017.; 15(7):4890.
               
               
                  
                     (68)
                  
                        EFSA Journal 2017.; 15(7):4960.
               
               
                  
                     (69)
                  
                        EFSA Journal 2017.; 15(7):4948.
               
               
                  
                     (70)
                  
                        EFSA Journal 2017.; 15(8):4955.
               
               
                  
                     (71)
                  
                        EFSA Journal 2010.; 8(5):1595.
               
               
                  
                     (72)
                  
                        EFSA Journal 2017.; 15(7):4947.
               
               
                  
                     (73)
                  
                        EFSA Journal 2017.; 15(8):4952.
               
               
                  
                     (74)
                  
                        EFSA Journal 2017.; 15(10):4990.
               
               
                  
                     (75)
                  
                        EFSA Journal 2017.; 15(10):4992.
               
               
                  
                     (76)
                  
                        EFSA Journal 2017.; 15(8):4956.
               
               
                  
                     (77)
                  
                        EFSA Journal 2017.; 15(10):4996.
               
               
                  
                     (78)
                  
                        EFSA Journal 2017.; 15(10):4994.
               
               
                  
                     (79)
                  
                        EFSA Journal 2017.; 15(7):4946.
               
               
                  
                     (80)
                  
                        EFSA Journal 2017.; 15(7):4888.
               
               
                  
                     (81)
                  
                        EFSA Journal 2017.; 15(7):4949.
               
               
                  
                     (82)
                  
                        EFSA Journal 2017.; 15(8):4953.
               
               
                  
                     (83)
                  
                        EFSA Journal 2017.; 15(7):4891.
               
               
                  
                     (84)
                  
                        Izvješće Znanstvenog odbora za zdravlje i dobrobit životinja doneseno 16. travnja 2002., https://ec.europa.eu/food/sites/food/files/safety/docs/sci-com_scah_out73_en.pdf
               
               
                  
                     (85)
                  
                        EFSA Journal 2017.; 15(10):4997.
               
               
                  
                     (86)
                  
                        EFSA Journal 2013.; 11(3):3128.
               
               
                  
                     (87)
                  
                        EFSA Journal 2013.; 11(3):3128.
               
               
                  
                     (88)
                  
                        EFSA Journal 2017.; 15(11):5071.
               
               
                  
                     (89)
                  
                        Odluka br. 1082/2013/EU Europskog parlamenta i Vijeća od 22. listopada 2013. o ozbiljnim prekograničnim prijetnjama zdravlju i o stavljanju izvan snage Odluke br. 2119/98/EZ (SL L 293, 5.11.2013., str. 1.).
               
               
                  
                     (90)
                  
                        Uredba (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (SL L 147, 31.5.2001., str. 1.).
               
               
                  
                     (91)
                  
                        Direktiva 2003/99/EZ Europskog parlamenta i Vijeća od 17. studenoga 2003. o praćenju zoonoza i uzročnika zoonoza, o izmjeni Odluke Vijeća 90/424/EEZ i o stavljanju izvan snage Direktive Vijeća 92/117/EEZ (SL L 325, 12.12.2003., str. 31.).
               
               
                  
                     (92)
                  
                        Uredba (EZ) br. 2160/2003 Europskog parlamenta i Vijeća od 17. studenoga 2003. o kontroli salmonele i drugih određenih uzročnika zoonoza koji se prenose hranom (SL L 325, 12.12.2003., str. 1.)
               
            
      
    ---documentbreak--- 
      
         
         
            
               PRILOG
            
            
               PRILOG II.
            
            
               POPIS BOLESTI ŽIVOTINJA
            
            
               –Infekcija virusom goveđe kuge
            
            
               –Infekcija virusom groznice Riftske doline (Rift Valley)
            
            
               –Infekcija s Brucella abortus, B. melitensis i B.suis
            
            
               –Infekcija kompleksom Mycobacterium tuberculosis (M. bovis, M. caprae i M. tuberculosis)
            
            
               –Infekcija virusom bjesnoće
            
            
               –Infekcija virusom bolesti plavog jezika (serotipovi 1–24)
            
            
               –Zaraza s Echinococcus multilocularis
            
            
               –Infekcija virusom epizootske hemoragijske bolesti
            
            
               –Bedrenica
            
            
               –Sura (Trypanosoma evansi)
            
            
               –Bolest virusa ebole
            
            
               –Paratuberkuloza
            
            
               –Japanski encefalitis
            
            
               –Groznica zapadnog Nila
            
            
               –Q groznica
            
            
               –Infekcija virusom bolesti kvrgave kože 
            
         
         
            
               –Infekcija s Mycoplasma mycoides podvrsta mycoides, mala kolonija (zarazna pleuropneumonija goveda)
            
            
               –Zarazni rinotraheitis goveda / zarazni pustularni vulvovaginitis
            
            
               –Virusni proljev goveda
            
            
               –Goveđa genitalna kampilobakterioza
            
            
               –Trihomonijaza
            
            
               –Enzootska leukoza goveda
            
            
               –Ovčje i kozje boginje
            
            
               –Infekcija virusom kuge malih preživača
            
            
               –Zarazna pleuropneumonija koza
            
            
               –Epididimitis ovaca (Brucella ovis)
            
            
               –Infekcija s Burkholderia mallei (maleus)
            
            
               –Infekcija virusnim arteritisom konja
            
            
               –Infekciozna anemija kopitara
            
            
               –Durina
            
            
               –Venezuelski encefalomijelitis konja
            
            
               –Kontagiozni metritis kobila
            
            
               –Encefalomijelitis konja (istočni i zapadni)
            
            
               –Infekcija virusom bolesti Aujeszkoga
            
            
               –Infekcija virusom reproduktivnog i respiratornog sindroma svinja
            
            
               –Infekcija virusom newcastelske bolesti
            
         
         
            
               –Ptičja mikoplazmoza (Mycoplasma gallisepticum i M. meleagridis)
            
            
               –Infekcija s Salmonella Pullorum, S. Gallinarum i S. arizonae
            
            
               –Infekcija virusima nisko patogene influence ptica
            
            
               –Klamidioza ptica
            
            
               –Zaraza s Varroa spp. (varooza)
            
            
               –Zaraza s Aethina tumida (mali kornjaš košnice)
            
            
               –Američka gnjiloća
            
            
               –Zaraza s Tropilaelaps spp.
            
            
               –Infekcija s Batrachochytrium salamandrivorans
            
            
               –Epizootska hematopoetska nekroza
            
            
               –Virusna hemoragijska septikemija 
            
            
               –Zarazna hematopoetska nekroza 
            
            
               –Infekcija virusom anemije lososa s uklonjenim genotipom HPR (visoko polimorfno područje)
            
            
               –Bolest koju uzrokuje virus koi herpes
            
            
               –Infekcija s Mikrocytos mackini
            
            
               –Infekcija s Perkinsus marinus
            
            
               –Infekcija s Bonamia ostreae 
            
            
               –Infekcija s Bonamia exitiosa
            
            
               –Infekcija s Marteilia refringens
            
            
               –Infekcija virusom taurskog sindroma
            
         
         
            
               –Infekcija virusom žute glave rakova 
            
            
               –Infekcija virusom sindroma bijelih pjega